KOMISSION ASETUS (EU) N:o 351/2010,

annettu 23 päivänä huhtikuuta 2010,

muuttoliikettä ja kansainvälistä suojelua koskevista yhteisön tilastoista annetun Euroopan parlamentin ja neuvoston asetuksen (EY) N:o 862/2007 täytäntöönpanosta syntymämaaryhmien, edellisen vakinaisen asuinpaikan maaryhmien, seuraavan vakinaisen asuinpaikan maaryhmien ja kansalaisuusryhmien luokkien määrittelyn osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon muuttoliikettä ja kansainvälistä suojelua koskevista yhteisön tilastoista sekä ulkomaisia työntekijöitä koskevien tilastojen laatimisesta annetun neuvoston asetuksen (ETY) N:o 311/76 kumoamisesta 11 päivänä heinäkuuta 2007 annetun Euroopan parlamentin ja neuvoston asetuksen (EY) N:o 862/2007 (1) ja erityisesti sen 10 artiklan 2 kohdan b alakohdan,

sekä katsoo seuraavaa:

Jäsenvaltioiden erilaisista tilastollisista ja hallinnollisista lähteistä tulevien tietojen vertailukelpoisuuden varmistamiseksi ja luotettavien koko yhteisöä koskevien katsauksien mahdollistamiseksi on syntymämaaryhmien, edellisen vakinaisen asuinpaikan maaryhmien, seuraavan vakinaisen asuinpaikan maaryhmien ja kansalaisuusryhmien luokat määriteltävä samalla tavalla kaikissa jäsenvaltioissa. Sen vuoksi asetuksessa (EY) N:o 862/2007 edellytetään, että komissio määrittelee edellä mainitut luokat.

ON HYVÄKSYNYT TÄMÄN ASETUKSEN:

1 artikla

Tässä asetuksessa määritellään syntymämaaryhmien, edellisen vakinaisen asuinpaikan maaryhmien, seuraavan vakinaisen asuinpaikan maaryhmien ja kansalaisuusryhmien luokat, kuten asetuksessa (EY) N:o 862/2007 edellytetään.

2 artikla

Edellä mainittuihin luokkiin sovelletaan seuraavia määritelmiä:

c)

’syntyperäinen’ tarkoittaa henkilöä, joka on syntynyt nykyisessä vakinaisen asuinpaikan maassa, riippumatta henkilön kansalaisuudesta;

’ulkomailla syntynyt’ tarkoittaa henkilöä, joka on syntynyt nykyisen vakinaisen asuinpaikan maan ulkopuolella, riippumatta henkilön kansalaisuudesta.

3 artikla

Liitteessä on lueteltu syntymämaaryhmät, edellisen vakinaisen asuinpaikan maaryhmät, seuraavan vakinaisen asuinpaikan maaryhmät ja kansalaisuusryhmät, joiden osalta jäsenvaltioiden on toimitettava tietoja komissiolle.

4 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EUVL L 199, 31.7.2007, s. 23.

LIITE

Maa- ja kansalaisuusryhmät jaotellaan seuraavasti:

— perusryhmät,

— muut Euroopan unionin ulkopuolisten maiden ja kansalaisuuksien ryhmät.

1. PERUSMAARYHMÄT

1.1 Kansalaisuusryhmät

”Kansalaisuus” määritellään asetuksen (EY) N:o 862/2007 2 artiklan 1 kohdan d alakohdan mukaisesti.

Henkilö, jolla on kaksi tai useampia kansalaisuuksia, luokitellaan kansalaiseksi vain yhdessä maassa, joka määritetään seuraavassa ensisijaisuusjärjestyksessä:

1) ilmoittava maa; tai jos henkilöllä ei ole ilmoittavan maan kansalaisuutta:

2) muu EU:n jäsenvaltio; tai jos henkilöllä ei ole muun EU:n jäsenvaltion kansalaisuutta:

3) Euroopan unionin ulkopuolella sijaitseva maa.

Jos henkilöllä on kahden tai useamman EU:n jäsenvaltion kansalaisuus, mutta mikään niistä ei ole ilmoittava maa, jäsenvaltiot päättävät, minkä maan mukaan kansalaisuus määritetään.

Jos henkilöllä on kahden tai useamman EU:n ulkopuolisen maan kansalaisuus, jäsenvaltiot päättävät, minkä maan mukaan kansalaisuus määritetään.

Asetuksen (EY) N:o 862/2007 3 artiklan 1 kohdan a alakohdan i alakohdassa ja c alakohdan i alakohdassa tarkoitetut tiedot on eriteltävä seuraaviin kansalaisuusryhmiin:

— ilmoittavan maan kansalaisuus (maan kansalaiset),

— muun EU:n jäsenvaltion kansalaisuus (muut EU:n kansalaiset),

— EU:n ulkopuolisten maiden kansalaisuus (muut kuin EU:n kansalaiset), johon kuuluvat, — EFTA-maiden kansalaisuus, — ehdokasmaiden kansalaisuus, — muiden EU:n ulkopuolisten maiden kansalaisuus,

— tuntematon kansalaisuus.

Asetuksen (EY) N:o 862/2007 3 artiklan 1 kohdan b alakohdan i alakohdassa tarkoitetut tiedot on eriteltävä seuraaviin kansalaisuusryhmiin:

— ilmoittavan maan kansalaisuus (maan kansalaiset),

— muun EU:n jäsenvaltion kansalaisuus (muut EU:n kansalaiset),

— EU:n ulkopuolisten maiden kansalaisuus (muut kuin EU:n kansalaiset),

— tuntematon kansalaisuus.

1.2 Syntymämaaryhmät

”Syntymämaa” määritellään asetuksen (EY) N:o 862/2007 2 artiklan 1 kohdan e alakohdan mukaisesti.

Asetuksen (EY) N:o 862/2007 3 artiklan 1 kohdan a alakohdan ii alakohdassa ja c alakohdan ii alakohdassa tarkoitetut tiedot on eriteltävä seuraaviin syntymämaaryhmiin:

— ilmoittava maa (syntyperäiset),

— muut EU:n jäsenvaltiot (ulkomailla EU:ssa syntyneet),

— EU:n ulkopuoliset maat (ulkomailla EU:n ulkopuolella syntyneet), joihin kuuluvat, — EFTA-maat, — ehdokasmaat, — muut EU:n ulkopuoliset maat,

— tuntematon syntymämaa.

1.3 Edellisen vakinaisen asuinpaikan maaryhmät

Asetuksen (EY) N:o 862/2007 3 artiklan 1 kohdan a alakohdan iii alakohdassa tarkoitetut tiedot on eriteltävä seuraaviin edellisen vakinaisen asuinpaikan maaryhmiin:

— muut EU:n jäsenvaltiot,

— EU:n ulkopuoliset maat, joihin kuuluvat, — EFTA-maat, — ehdokasmaat, — muut EU:n ulkopuoliset maat,

— tuntematon edellisen vakinaisen asuinpaikan maa.

1.4 Seuraavan vakinaisen asuinpaikan maaryhmät

Asetuksen (EY) N:o 862/2007 3 artiklan 1 kohdan b alakohdan iv alakohdassa tarkoitetut tiedot on eriteltävä seuraaviin seuraavan vakinaisen asuinpaikan maaryhmiin:

— EU:n jäsenvaltiot,

— EU:n ulkopuoliset maat,

— tuntematon seuraavan vakinaisen asuinpaikan maa.

2. MUUT EU:N ULKOPUOLISTEN MAIDEN JA KANSALAISUUKSIEN RYHMÄT KEHITYSTASON MUKAAN JAOTELTUINA

Asetuksen (EY) N:o 862/2007 3 artiklan 1 kohdan a alakohdan i, ii ja iii alakohdan ja c alakohdan i ja ii alakohdan mukaisten tietojen osalta muihin EU:n ulkopuolisiin maihin ja muihin EU:n ulkopuolisiin kansalaisuuksiin liittyvät tiedot on eriteltävä myös seuraaviin kehitystasoryhmiin:

— hyvin kehittyneet maat,

— keskitasoisesti kehittyneet maat,

— vähiten kehittyneet maat.

3. MAA- JA KANSALAISUUSRYHMIEN LUETTELO

Syntymämaa, edellisen vakinaisen asuinpaikan maa ja seuraavan vakinaisen asuinpaikan maa viittaavat maihin sellaisina kuin ne on määritelty viitevuoden tammikuun ensimmäisenä päivänä voimassa olevien kansainvälisten rajojen mukaan.

EU- ja EFTA-maat sekä ehdokasmaat määritellään viitevuoden tammikuun ensimmäisenä päivänä vallinneen tilanteen mukaan.

Komissio toimittaa jäsenvaltioille maa- ja kansalaisuusluettelot, jotka on sisällytettävä kaikkiin perusryhmiin. Perusryhmien luetteloja päivitetään tarvittaessa.

Komissio toimittaa jäsenvaltioille maa- ja kansalaisuusluettelot, jotka on sisällytettävä kaikkiin kehitystason mukaan jaoteltuihin muihin ryhmiin. Näiden muiden ryhmien luetteloja päivitetään tarvittaessa.